Det er det selskabet HHU i Nørresundby, som Skat har i kikkerten. Det skriver Dagbladet Børsen.  HHU har tjent store penge på at lever software til forsvarsindustrien, men i dag er HHU en tom skal. I februar begærede Skat selskabet konkurs, og kravet på 100 millioner afhænger nu af en kuratorundersøgelse. Ifølge Dagbladet Børsens, så har HHU tidligere siddet på aktiver for 1,7 milliarder og en egenkapital på 360 millioner. Men i 2007 solgte virksomheden alle sine aktiver - inklusiv aktier og flere ejendomme. I stedet for at beholde gevinsten, så blev pengene i stedet sendt videre til den svenske ejer Snah AB for at udligne gæld. Derfor er der umiddelbart ikke nogen penge til at betale skat med. Nu skal det undersøges om Skat blev snydt ved den manøvre.

Referat:
Skat kræver 100 millioner kroner af lukket nordjysk selskab, som er mistænkt for at have sendt store summer ud af landet uden at have betalt skat.